Apstiprināts

ar Ogres novada pašvaldības domes

2025. gada 29. maija sēdes lēmumu

(protokols Nr.9; 44.)

**Lielvārdes pilsdrupu attīstības koncepcija (2025 - 2029)**

**Ogre, 2025**

**Saturs**

1. Ievads 3

2. Esošās situācijas raksturojums 6

2.1. Vides analīze (SVID) 8

3. Misija. Vīzija. Funkcijas un uzdevumi 11

4. Darbības mērķi 13

4.1. Darbības laika grafiks 16

4.2. Riska faktoru analīze 16

4.3. Ieguldījumi 17

4.4. Projektēšanas izmaksas 18

5. Galvenās mērķa grupas 19

6. Ilgtspējīgas darbības nodrošināšana 21

7. Sagaidāmie attīstības koncepcijas īstenošanas ieguvumi un rezultāti 23

8. Publicitātes, komunikācijas pasākumi, sabiedrības iesaiste 25

9. Izmantotā literatūra 27

# Ievads

Lielvārdes pilsdrupas ir valsts nozīmes arheoloģiskais piemineklis, kas atrodas Lielvārdes parka teritorijā, ainaviski izteiksmīgā vietā Daugavas senlejas krastā. Pilsdrupu kultūrvēsturiskā un simboliskā nozīme ir cieši saistīta ar latviešu nacionālās identitātes veidošanos – tās atspoguļojas gan tautas eposā “Lāčplēsis”, gan 20. gadsimta Atmodas kustības norisēs. Pieminekļa statuss uzliek īpašu pienākumu to saglabāt nākamajām paaudzēm, vienlaikus attīstot to kā pieejamu, izglītojošu un radošu telpu sabiedrībai.

Šī attīstības koncepcija no 2025. – 2029. gadam izstrādāta Lielvārdes pilsdrupām, lai nodrošinātu to aizsardzību, pieejamību, kā arī integrāciju kultūras, tūrisma un izglītības procesos, balstoties ilgtspējīgā pārvaldībā un sabiedrības līdzdalībā.

Saskaņā arOgres novada pašvaldības domes 2023.gada 27.aprīļa lēmumu (protokols Nr.6 58.) “Par Ogres novada pašvaldības metu konkursu “Lielvārdes parka un apkaimes labiekārtošana” (ar Ogres novada pašvaldības domes 27.03.2024. sēdes lēmuma (protokols Nr.5; 26.) grozījumu) tika izstrādāts un 2024.gada 3.aprīļa Metu konkursa “Lielvārdes parka un apkaimes labiekārtošana” žūrijas komisijas sēdē (protokola Nr.ONP 2024/33 – 1) apstiprināts metu konkursa “Lielvārdes parka un apkaimes labiekārtošana” (turpmāk – metu konkurss) nolikums, nosakot metu konkursa norises un Ogres novada pašvaldības atbalsta piešķiršanas kārtību, mērķi, pretendentu kvalifikācijas prasības un vērtēšanas kritērijus.

Metu konkursa priekšmets bija Lielvārdes parks un tā apkaime atrodasEdgara Kauliņa alejā 5, Lielvārdē, Ogres novadā, kadastra Nr. 7433 002 0576, tajā ietilpst arī Lielvārdes pilskalns, Lielvārdē, Ogres novadā, kadastra Nr.7433 002 0563, Laimdotas iela 16, Lielvārdē, Ogres novadā, kadastra Nr.7433 002 0925, Edgara Kauliņa aleja 18A, Lielvārdē, Ogres novadā, kadastra Nr. 7433 002 0135, Edgara Kauliņa aleja 21, Lielvārdē, Ogres novadā, kadastra Nr. 7433 002 0559, 7433 002 0558, kuru pašvaldība iecerējusi attīstīt kā nozīmīgu ainavu telpu – daudzveidīgu un dzīvīgu publisko ārtelpu, kurai piemīt vēsturi respektējoša, tomēr mūsdienīga un uz nākotni vērsta Lielvārdes parka un apkaimes identitāte – pagātnes stāsts nākotnes skaņās.

Kā vieni no prioritārajiem metu izstrādes uzdevumiem bija identificēti:

1. Lielvārdes pilsdrupu (valsts nozīmes kultūras piemineklis Nr.1843) konservācija. Pilsdrupu saglabāšana un attīstība kultūras pasākumiem, saņemot Nacionālās kultūras mantojuma pārvaldes atļauju un tehniskos noteikumus projektēšanas gadījumā.
2. Turpmākai attīstībai projektēšanas gadījumā jāsaņem Nacionālās kultūras mantojuma pārvaldes atļauja. Apjomu, materiālu un tehnisko risinājumu izvēli būtiski ietekmēs pārvaldes tehniskie noteikumi.
3. Apgaismojuma risinājums Lielvārdes pilsdrupām.
4. Labiekārtojums, t.sk., solu, velonovietņu, atkritumu urnu uzstādīšana, apzaļumošana ap pilsdrupām ar mērķi samazināt iespējas cilvēkiem kāpt uz tām.
5. Virtuālās vides nodrošināšana (vietas QR kodiem 3D modeļu un video aplūkošanai), t.sk., 3D „Lāčplēša cīņa ar tumšo bruņinieku” ar skatu uz plānoto skatu platformas vietupie Lielvārdes pilsdrupām.
6. krasta stiprināšana nepieciešamības gadījumā.
7. koka norobežojumi gar Daugavas stāvkrastu.
8. citi funkcionāli un estētiski pamatoti labiekārtojuma elementi, vienoti stilā, materiālu pielietojumā.
9. Videonovērošanas sistēmas būvniecība u.c.

Saskaņā ar ziņojumu par metu konkursa norises gaitu un rezultātiem: līdz piedāvājumu iesniegšanas termiņa beigām, t.i., līdz 2024.gada 3.jūlijam plkst. 10:00, piedāvājumus metu konkursam bija iesniedzis 1 (viens) dalībnieks.

2024.gada 17.jūlijā tika atvērts metu konkursam iesniegtais metu piedāvājums un katrs metu konkursa žūrijas komisijas loceklis individuāli uzsāka vērtēt metu konkursa dalībnieka meta piedāvājumu.

2024.gada 19.jūlijā metu konkursa žūrijas komisijas locekļi vienbalsīgi pieņēma lēmumu par vietu piešķiršanu šādā kārtībā:

1.vietu piešķirt metam ar devīzi “JOS55”.

Metu konkursā iesniegto devīžu atšifrējumu atvēršanas sanāksme notika 2024.gada 19.jūlijā plkst.10:00, Ogres novada pašvaldībā, Brīvības ielā 33, Ogrē, lielajā zālē (3.stāvs). Par metu konkursa devīzes atvēršanas sanāksmi bija informēti metu konkursa dalībnieki. Metu konkursa devīzes atvēršanas sanāksmes laikā žūrijas komisija nosauca uzvarētājus un godalgoto vietu ieguvēju devīzes. Pēc tam tika atvērtas devīžu atšifrējumu aploksnes un nosaukts dalībnieka nosaukums, tas ir:

1.vieta metam ar devīzi “JOS55” – SIA “AROUND”.

Atbilstoši metu konkursa nolikuma 48.punktam, pēc devīžu atšifrējumu nosaukšanas metu konkursa žūrijas komisija rīkoja slēgtu sēdi, kurā pārbaudīja, vai dalībnieka iesniegtie kvalifikācijas dokumenti ir atbilstoši metu konkursa nolikumā izvirzītajām prasībām. Žūrijas komisija bija tiesīga nepiešķirt godalgu izvēlētajam dalībniekam, ja tas neatbilst nolikuma prasībām.

Izvērtējot dalībnieka iesniegtos kvalifikācijas dokumentus, metu konkursa žūrijas komisija secināja, ka metu konkursa dalībnieka, kas ieguvis 1.vietu pēc metu konkursa žūrijas komisijas locekļu individuālajiem vērtējumiem, t.i., SIA “AROUND” kvalifikācijas dokumenti atbilst metu konkursa nolikumā izvirzītajām prasībām.

2024.gada 19.jūlijā žūrijas komisija (sēdes protokols Nr.ONP 2024/33 - 4) pieņēma lēmumu piešķirt godalgas: 1.vietas ieguvējam metam ar devīzi “JOS55” – SIA “AROUND, reģistrācijas numurs 40103448225 – EUR 3000.

Projekts “Lielvārdes parka un apkaimes attīstība” iekļauts Ogres novada attīstības programmas 2022.-2027. gadam Investīciju plāna 2022.-2027. gadam (<https://tapis.gov.lv/tapis/lv/downloads/209926>) 8.1.3. punktā.

# 2. Esošās situācijas raksturojums

Lielvārdes parka un apkaimes teritorija izvietota vēsturiski nozīmīgā vietā, kur izsenis atradies lībiešu pilskalns, vēlāk viduslaiku mūra pils un muižas apbūves komplekss ar tai piederošajām ēkām un parku. Teritorijas vēsture ir piesātināta ar arheoloģiskām un kultūrvēsturiskām liecībām, nostāstiem un reāli saglabātām kultūras vērtībām – valsts nozīmes arheoloģijas pieminekli **Lielvārdes viduslaiku pilsdrupas** (Nr. 1843), **Lielvārdes pilskalnu**, **Dievu kalnu (Cepuru kalnu)**, kā arī **dabas pieminekli – īpaši aizsargājamos dendroloģiskos stādījumus “Lielvārdes parks”**.

Teritorija ir ainaviski izteiksmīga un atrodas viegli pieejamā vietā – pie valsts galvenā autoceļa A6 un Daugavas krasta, ietverot arī **Rumbiņas ūdenskritumu**, **Lielvārdes luterāņu baznīcu**, **Andreja Pumpura muzeju**, un **vēsturisko muižas vietu ar skulptūru dārzu**. Lielvārdes parks kalpo gan kā rekreācijas un pasākumu vieta, gan kā nozīmīgs tūrisma un izglītības mērķis. Teritoriju regulāri izmanto dažādas vecuma grupas – vietējie iedzīvotāji, ģimenes ar bērniem, tūristi un makšķernieki, īpaši gar Daugavas un Rumbiņas krastiem. Tā ir kļuvusi arī par tradicionālu vietu kultūras un sabiedriskiem pasākumiem.

Lielākā daļa dendroloģisko stādījumu atrodas rekreācijai un tūrismam paredzētā zonā. Tajā sastopami gan vietējie, gan introducētie koki, tostarp retas un ainaviski vērtīgas sugas, kuru aizsardzībai noteikti īpaši apsaimniekošanas nosacījumi.

**2018.–2019. gadā** veikta teritorijas inventarizācija un labiekārtojuma izvērtējums, kurā secināts, ka infrastruktūras objektiem trūkst vienota koncepta, dizaina un kvalitātes: konstatētas atšķirīgas segumu kvalitātes, nolietotas kāpnes, tiltiņi, nepilnīga laivu piestātne, kā arī dažāda stāvokļa mazās arhitektūras formas. Trūkst apgaismojuma diennakts tumšajā laikā, ierobežota pieejamība personām ar kustību traucējumiem.

Neskatoties uz augsto kultūrvēsturisko potenciālu, līdz šim teritorijā nav izveidots ilgtspējīgs apsaimniekošanas un uzturēšanas modelis. Parka telpiskais risinājums ir sadrumstalots, bet atsevišķie kultūras pieminekļi un ainaviskie elementi nav pietiekami sasaistīti vienotā publiskās ārtelpas struktūrā.

Pēc tikšanās ar Lielvārdes iedzīvotājiem un izvērtējot sabiedrības priekšlikumus, izteikts ierosinājums balstīties uz izstrādāto **metu “Lielvārdes parka un apkaimes labiekārtošana” (identifikācijas Nr. ONP 2023/32)**, izstrādājot būvprojektu un plānojot tā īstenošanu pa kārtām:

**I kārta:**

1.1.Veloceliņa un gājēju celiņa izbūve gar E. Kauliņa aleju līdz esošajam stāvlaukumam, saglabājot koku aleju;

1.2. Velonovietnes izveide pie stāvlaukuma, veloceliņa galā;

1.3. Auto stāvvlaukuma izvietojuma un marķējuma pārplānošana;

1.4. Sabiedrisko tualešu projektēšana;

* 1. Apgaismojuma projektēšana I kārtas zonai;

1.6.Labiekārtojuma elementi I kārtas zonai;

1.7. Video novērošana pēc pasūtītāja rekomendācijām I kārtas zonai.

**II kārta:**

* 1. Galvenā ceļa projektēšana līdz pilsdrupām;
  2. Vēsturiskā laukakmeņu tilta atjaunošana;
  3. Esošo koka skulptūru atjaunošana;
  4. Apgaismojuma projektēšana II kārtas zonai;
  5. Video novērošana pēc pasūtītāja rekomendācijām II kārtas zonai.

**III kārta:**

1.1.Lielvārdes pilsdrupu konservācija;

1.2. Koka platforma multifunkcionālai izmantošanai Lielvārdes pilsdrupu zonā;

1.3. Apgaismojuma risinājums Lielvārdes pilsdrupām;

1.4. Pastaigu celiņu tīkls parka teritorijā atbilstoši meta priekšlikumam;

1.5. Labiekārtojums celiņa tīkla robežās;

1.6. Virtuālās vides elementi parka teritorijā

1.7. Video novērošana pēc Ogres novada pašvaldības rekomendācijām.

Lielvārdes mūra pils datējama ar laiku, kas senāks par 1229.gadu. Gadsimtu laikā tā ir tikusi iekarota, grauta, atjaunota, taču tās sākotnējais veidols nav zināms. Pēdējā pils konservācija ir veikta 1987.gadā pēc arhitekta G.Erdmaņa projekta.

**IV kārta:**

* 1. Skatu platformas projektēšana „Lāčplēša cīņa ar tumšo bruņinieku” pie Lielvārdes pilsdrupām;
  2. Virtuālās vides elementi parka teritorijā
  3. Koka norobežojumi gar Daugavas stāvkrastiem;
  4. Apgaismojuma projektēšana III kārtas zonai;
  5. Labiekārtojuma elementi III kārtas zonai;
  6. Video novērošana pēc pasūtītāja rekomendācijām III kārtas zonai.

**V kārta:**

* 1. Kāpnes uz stadionu;
  2. Šūpoles Mīlestības kalniņā;
  3. Bērnu rotaļlaukuma projektēšana;
  4. Apgaismojuma projektēšana IV kārtas zonai;
  5. Video novērošana pēc pasūtītāja rekomendācijām IV kārtas zonai.

**VI kārta:**

* 1. Stāvkrastu stiprināšana;
  2. Koka pastaigu laipas gar Daugavas un Rumbiņas krastu;
  3. Laivu piestātne Daugavā;
  4. Apgaismojuma projektēšana V kārtas zonai;
  5. Video novērošana pēc pasūtītāja rekomendācijām V kārtas zonai.

**VII kārta:**

* 1. Pontonu pārceltuve pār Rumbiņu uz Dievukalna pakāji;
  2. Vides objekts Dievukalnā.

## 2.1.Vides analīze (SVID)

|  |  |
| --- | --- |
| Stiprās puses | Vājās puses |
| 1. Lielvārdes pilsdrupas ir valsts nozīmes kultūras piemineklis ar spēcīgu simbolisko un vēsturisko nozīmi; 2. Lielvārdes pilsdrupas attīstība atbilst nacionāla, reģionāla un vietēja līmeņa plānošanas dokumentu mērķiem un prioritātēm; 3. Lielvārdes pilsdrupas atrodas ainaviski pievilcīgā un stratēģiski izdevīgā vietā – tiešā valsts galvenā autoceļa A6 tuvumā un Daugavas krastā, tūristu iecienītā kultūrvēsturiskā vidē; 4. Ir veikta sabiedrības iesaiste un izstrādāts labiekārtojuma priekšlikums, kura pamatā ir metu konkursa rezultāti; 5. Pieejama daudzveidīga kultūras infrastruktūra tuvumā (A. Pumpura muzejs, Lielvārdes parks, baznīca, pilskalns); 6. Vietējiem iedzīvotājiem Lielvārdes pilsdrupas ir nozīmīgs kultūrvēsturisks orientieris un simbols, kas veido ciešu emocionālu saikni ar vietas vēsturi un kultūras mantojumu; 7. Ir veikta Lielvārdes pilsdrupu un to apkārtnes 3D skenēšana, kas nodrošina precīzus datus turpmākai projektēšanai un kalpo kā pamats sabiedrības izglītojošiem un interpretācijas risinājumiem. | 1. Līdz šim trūcis vienotas pieejas Lielvārdes pilsdrupu pārvaldībai, nepieciešama sistemātiska uzturēšana; 2. Nepietiekama vides pieejamība cilvēkiem ar kustību traucējumiem, ģimenēm ar bērniem; 3. Nepietiekams tūrisma pakalpojumu un infrastruktūras klāsts tieši pilsdrupu tuvumā; 4. Nepietiekama digitalizēta informācija un interpretācijas risinājumi pilsdrupu apmeklētājiem; 5. Līdz šim objekta apsaimniekošana ir notikusi fragmentāri – nav izveidots ilgtspējīgs finanšu un uzturēšanas modelis, kā arī nav nodrošināta infrastruktūra, piemēram, apgaismojums diennakts tumšajā laikā; 6. Pilsdrupās nav atjaunotu informatīvu zīmju un stendu par pilsdrupu vēsturi un vēsturiskajiem notikumiem |
| Iespējas | Draudi |
| 1. Piesaistīt Eiropas Savienības fondu finansējumu tūrisma un kultūras mantojuma saglabāšanai un pakalpojumu attīstībai; 2. Attīstīt digitālās interpretācijas rīkus (3D modeļi, aplikācijas, QR kodi, digitālas projekcijas); 3. Radīt jaunus kultūras pasākumu ciklus (koncerti, stāstu vakari, dzejas lasījumi, vides teātris u.c.) pilsdrupu zonā; 4. Attīstīt sadarbību ar radošajām industrijām, skolām, tūrisma un kultūras nozares pārstāvjiem; 5. Stiprināt Lielvārdi kā nacionāla līmeņa kultūrtūrisma galamērķi, papildinot esošo piedāvājumu ar jaunu pieredzes saturu; 6. Veidot ainaviski integrētu, estētiski kvalitatīvu publisko telpu ar augstu pievienoto vērtību; 7. Objektu iesaistīt ekonomiskajā apritē, veicinot tā saglabāšanu un tālāko attīstību; 8. Pilnveidot pilsdrupu vēsturisko ekspozīciju piedāvājot inovatīvus risinājumus; 9. Stiprināt Ogres novada tūrisma kapacitāti. | 1. Nepietiekams finansējums var apdraudēt plānoto projektu īstenošanu pilnā apmērā; 2. Klimata un vides ietekme (nokrišņu palielināšanās, stāvkrastu erozija) var apdraudēt pilsdrupu stabilitāti; 3. Pārāk liels apmeklētāju skaits bez kontroles var radīt bojājumus kultūras mantojumam; 4. Risku rada arī iespējama sabiedrības interese mazināšanās, ja netiks nodrošināts kvalitatīvs un mērķauditorijai piemērots saturs; 5. Neparedzētas kavēšanās būvniecības iepirkumos vai atļauju saskaņošanā (piemēram, ar Nacionālo kultūras mantojuma pārvaldi). |

# 3. Misija. Vīzija. Funkcijas un uzdevumi

**Lielvārdes pilsdrupu attīstības misija** ir veicināt kultūras vēstures pieminekļa atpazīstamību Latvijā, nodrošinot kvalitatīva kultūras un vēstures pakalpojuma pieejamību sabiedrībai. Tā ietver pilsdrupu kā izglītojošas, estētiski pievilcīgas un kultūrvēsturiski nozīmīgas vides attīstību, kas veicina sabiedrības izpratni par Latvijas vēstures mantojumu, stiprina lokālo identitāti un rosina sabiedrības līdzdalību kultūras procesos. Misijas īstenošanā būtiska nozīme ir vides pieejamības nodrošināšanai, dažādām sabiedrības grupām piemērotu pasākumu veidošanai un radošas iesaistes iespēju paplašināšanai.

**Lielvārdes pilsdrupu vīzija** ir saglabāt kultūras vēstures pieminekļa mantojumu, t.sk., tā nozīmi un atpazīstamu kultūras telpā Latvijā un pasaulē. Latvijas iedzīvotājs identificē sevi ar Lielvārdi (Daugavas līvu Lielvārdes pilskalnu, pilsdrupām, kuras kādreiz bija arhibīskapa fogta aizsardzības cietoksnis, vēlāk saimnieciskā nozīmē – maizes klēts, šeit padomju laikā “Lāčplēsis” svinēja aizliegtos Jāņus, teātri, skandēja A.Pumpura tautas eposu “Lāčplēsis”, šeit sākās 3.Atmoda), kodē savā apziņā piederību Latvijas vēsturei un kultūrai.

Lielvārde – ar pilskalnu, pilsdrupām, baznīcu un A. Pumpura vārdu – ir kļuvusi par identitātes simbolu, kas ļauj Latvijas iedzīvotājam apzināties piederību gan vēsturiskajai, gan mūsdienu kultūrai. Šī vieta nes sevī nacionālās pašapziņas kodu, kur kultūras, vides un cilvēkstāsti savijas vienotā ainavā.

**Lai nodrošinātu ilgtermiņā augošu apmeklētāju plūsmu un pilsdrupu kultūrizglītojošo funkciju, ir izstrādāti darbības virzieni un uzdevumi, kas vērsti uz iekļaujošas, interpretējamas un piedzīvojamas vides veidošanu.** Piedāvājuma klāstā paredzēti izglītojoši, radoši un vēsturiski balstīti pakalpojumi, kas pielāgoti dažādām vecuma un interešu grupām – no interaktīvām ekskursijām un digitālām interpretācijām līdz ainaviskām pastaigu takām, pasākumiem un vietas stāstiem, kas piesaista gan vietējo kopienu, gan apmeklētājus no Latvijas un ārvalstīm.

**Funkcijas un uzdevumi:**

1. Saglabāt kultūras mantojumu, veicot pilsdrupu konservācijas darbus;
2. Mūsdienu metodoloģijas konservācijas veids – koka platformas multifunkcionālai izmantošanai izveide – esošo pilsdrupu rudimentu – divslīpju jumtu, kas izvietoti tikai daļā no pilsdrupu mūru augšējām horizontālajām plaknēm, demontāža, atsvaidzinot pilsdrupu semantisko tēlu, un pilsdrupu mūru horizontālās virsmas saudzīga nostiprināšana un pārklāšana ar arheoloģiskajiem objektiem paredzētu armētu hidrofobu javu, kas aizsargātu pilsdrupu mūrus no turpmākas degradācijas, nekaitējot tās autentiskajam vizuālajam tēlam;
3. Nodrošināt daudzveidīgu pasākumu pieejamību;
4. Vides pieejamības nodrošināšana;
5. Sadarbība ar kultūras un izglītības iestādēm sabiedrības un jaunatnes izglītības procesā;
6. Reģionāla, nacionāla un starptautiska līmeņa pasākumi;
7. Ainavas saglabāšana un attīstība. Lai izvairītos no iespējamiem apmeklētāju radītiem bojājumiem, pilsdrupu ārējo perimetru apzaļumot ar daudzgadīgiem stādījumiem;
8. Apgaismojuma risinājums Lielvārdes pilsdrupām;
9. Pastaigu celiņu tīkls parka teritorijā sakārtošana, atjaunošana – blietētas grants segums ar šķelta granīta bruģakmens nostiprinājumiem;
10. Ap pilsdrupu perimetru – pilskalna grunts nostiprinājumi;
11. Virtuālās vides elementi parka teritorijā jauna tūrisma piedāvājuma nodrošināšanai;
12. Video novērošana , uzlabojot drošības pasākumus;
13. Attīstīt interpretācijas un digitālas izziņas rīkus – stendi, audiogidi, mobilās lietotnes;
14. Veidot kultūrtūrisma piedāvājumu sadarbībā ar vietējiem radošo jomu pārstāvjiem.

# 4. Darbības mērķi

**Lielvārdes pilsdrupu konservācijas un infrastruktūras uzlabošanas mērķis** ir saglabāt valsts nozīmes kultūras pieminekli - Lielvārdes pilsdrupas, veicināt objekta pieejamību, paplašināt pilsdrupu kā ilgtspējīga resursa inovatīvu izmantošanu cilvēku dzīves kvalitātes uzlabošanā un vietējo iedzīvotāju kopienas stiprināšanā, attīstot jaunus, inovatīvus un vietējā kopienā izdiskutētus pakalpojumus.

Lai sasniegtu Lielvārdes pilsdrupu konservācijas un infrastruktūras uzlabošanas mērķi, ir izstrādāts un apstiprināts mets “Lielvārdes parka un apkaimes labiekārtošana”. Lai to veiktu, 2023.gadā un tiktu atrasti vispiemērotākie pilsdrupu saglabāšanas scenāriji, meta izstrādes procesā meta izstrādātāju komanda veica pilsdrupu un to apkaimes 3D skenēšanu, iegūstot augstas izšķirtspējas 3D punktu mākoni, kas tālāk deva iespēju precīzi strādāt ar pilsdrupu mūriem digitālajā vidē.

Mets paredz pils mūru konservāciju atbilstoši mūsdienu metodoloģijai. Tiek paredzēts esošos pils rudimentus – divslīpju jumtus, kas izvietoti tikai daļā no pils mūru augšējām horizontālajām plaknēm, demontēt, tādējādi atsvaidzinot pils semantisko tēlu.

Pils horizontālās virsmas paredzēts saudzīgi nostiprināt un pārklāt ar arheoloģiskajiem objektiem paredzētu armētu hidrofobu javu, kas aizsargātu pils mūrus no turpmākas degradācijas, nekaitējot tās autentiskajam vizuālajam tēlam.

Ir organizēta iedzīvotāju aptauja par metu, tikšanās ar Lielvārdes iedzīvotājiem, kuru ietvaros ir ņemti vērā iedzīvotāju priekšlikumi, t.sk., par pilsdrupu saglabāšanu un attīstību, pamatojoties uz projektēšanas uzdevumu, ir veikts publiskais iepirkumu par meta 1.kārtas būvniecības ieceres dokumentācijas izstrādi. Pašlaik notiek 1.kārtas projektēšana, t.sk., risinot un uzlabojot objekta pieejamības jautājumu (gājēju, veloceliņš, autostāvlaukums, labierīcības, t.sk., cilvēkiem ar īpašām vajadzībām, iespējas pārtīt zīdaiņus) un ir iesniegta indikatīva būvdarbu izmaksu aplēse ne tikai par meta 1., bet arī par 3.kārtu. Lai sasniegtu mērķi tiek plānots piedalīties SAM pasākumā 5.1.1.6. "Kultūras mantojuma saglabāšana un jaunu pakalpojumu attīstība" un īstenot projektu “Lielvārdes pilsdrupu konservācija un jaunu pakalpojumu attīstība”, tā ietvaros realizējot šādas aktivitātes:

* pils mūru konservācija atbilstoši mūsdienu metodoloģijai. Tiek paredzēts esošos pils rudimentus – divslīpju jumtus, kas izvietoti tikai daļā no pils mūru augšējām horizontālajām plaknēm, demontēt, tādējādi atsvaidzinot pils semantisko tēlu. Pils horizontālās virsmas paredzēts saudzīgi nostiprināt un pārklāt ar arheoloģiskajiem objektiem paredzētu armētu hidrofobu javu, kas aizsargātu pils mūrus no turpmākas degradācijas, nekaitējot tās autentiskajam vizuālajam tēlam.
* Ap pilsdrupām veidot blietētas grants segumu ar šķelta granīta bruģakmens nostiprinājumiem.
* Ap pilsdrupu perimetru veikt pilskalna grunts nostiprinājumus zonās, kur tas nepieciešams.
* Lai izvairītos no iespējamiem apmeklētāju radītiem bojājumiem (rāpšanās drupās), lai saglabātu valsts nozīmes kultūrvēsturisko pieminekli, pilsdrupu ārējo perimetru apzaļumot ar daudzgadīgiem graudzāļu stādījumiem (asziedu ciesa Calamgrostis acutiflora Karl Foerster vai līdzīgiem).
* Lai apmeklētāji varētu pilsdrupas apskatīt kvalitatīvā veidā arī no to iekšpuses, pilsdrupās izveidot apmeklētājiem paredzētu koka konstrukcijas platformu, kas kalpo kā pateicīgs un ērts pārvietošanās segums pilsdrupu apmeklējumiem, kā arī vieta, kur veidot atbilstošus publiskus pasākumus – koncerti, stāstu vakari, dzejas lasījumi, vides teātris u.c. Lai aizsargātu pilsdrupu iekšējos mūrus, ap pilsdrupu platformu izveidot margas. Platformas augstums pret esošo grunts līmeni izvēlēts tā, lai pilsdrupu iekšiene būtu ērti izstaigājama un tās horizontālā pozīcija dotu iespēju paskatīties pa esošajiem pilsdrupu logu atvērumiem. Pilsdrupu dienvidrietumu mūra plašākajā atvērumā neliels platformas paplašinājums, rodot apmeklētājiem iespēju iziet ārpus mūra robežām un no nelielā balkona novērtēt pils mūrus un apkārtējo ainavu no negaidīta skatupunkta.
* – Lielvārdes pilsdrupu izgaismošanai izstrādāta apgaismojuma koncepcija, kuras mērķis ir diennakts tumšajā laikā vienmērīgi izgaismot pilsdrupu struktūru ar siltas gaismas apgaismojumu, akcentējot tās telpisko apjomu un vēsturisko raksturu. Pa ārējo perimetru izvietoti zemē iebūvēti gaismekļi – GRIVEN GEA RGBW (3000K baltā gaisma). Gaismekļu speciālā optika dod iespēju gaismas kūļus vadīt vienmērīgā spektrā pār pilsdrupu fasādēm. Gaismekļi būs aprīkoti ar dimmēšanas iespējām, kā arī RGB funkciju, ļaujot pilsdrupu mūrus izgaismot atšķirīgās krāsās, piemēroti kādiem īpašiem notikumiem, piemēram, valsts svētkos, līdzīgi kā tas ir izstrādāts luksogrammu vizualizācijās. Pilsdrupu mūru iekšējo plakņu izgaismošanai paredzēts izmantot lineārus, horizontāli izvietotus gaismekļus – Iguzzini UF70 Linealuce – Mini 27R, kas stiprināti pie koka platformas.
* Labiekārtojuma celiņus gar pilsdrupām, līdzīgi kā citās parka zonās gar gājēju celiņiem paredzēts izgaismot ar EWO if round-BD gaismekļiem. Tie izvietoti uz 900 mm augstiem stabiņiem, maksimāli izvairoties no gaismas piesārņojuma un saudzējot parka teritorijā mītošo dzīvnieku diennakts ritmu.
* Virtuāli sniegt informāciju un vizualizāciju iespējamajam Lielvārdes viduslaiku pils sākotnējam veidolam, tādējādi izglītojoši, inovatīvi, moderni, ilgtspējīgi un dabai, videi draudzīgi sniegt informāciju un iedvesmu bērniem, skolu jaunatnei, vietējiem iedzīvotājiem un tūristiem.

Uz 2025. gada maiju Lielvārdes pilsdrupas ir publiski pieejamas un kalpo kā būtisks kultūras mantojuma objekts. Pašvaldība jau šobrīd pilda savu funkciju – nodrošina vietējiem iedzīvotājiem iespēju piedalīties kultūras dzīvē, kā arī veicina kultūras mantojuma saglabāšanu. Tomēr, lai pilnvērtīgi izmantotu vietas potenciālu un sasniegtu plašākus kultūras un tūrisma attīstības mērķus, nepieciešama pilsdrupu kompleksa attīstība un apkārtējās teritorijas labiekārtošana.

Projekta ietvaros tiks nodrošināti jauni pakalpojumi:

1. Vides pieejamība – pilsdrupas kļūs fiziski pieejamas visiem iedzīvotājiem, tai skaitā cilvēkiem ar kustību traucējumiem. Tiks sakārtoti un izlīdzināti celiņi, novērsti šķēršļi, izbūvēta platforma, kas vienlaikus kalpos kā aizsargkonstrukcija pilsdrupu saglabāšanai un piekļuves risinājums apmeklētājiem.
2. Ilgtspējīgs mantojuma izmantojums – saglabājot un nostiprinot pilsdrupu struktūru, tiks nodrošināta autentiskā mantojuma nodošana nākamajām paaudzēm, vienlaikus radot dzīvu un daudzfunkcionālu kultūras vidi.
3. Tūrisma attīstība – tiks uzlabota pilsdrupu vizuālā pievilcība un izveidotas jaunas skatu vietas Daugavas senlejā, kas palielinās vietas pievilcību tūristiem un veicinās ilgstošāku apmeklētāju uzturēšanos teritorijā.
4. Kultūras aktivitātes – tiks radīta piemērota vide jaunu kultūras notikumu rīkošanai, tostarp koncertiem, stāstu vakariem, dzejas lasījumiem un vides teātrim, paplašinot pašvaldības kultūras programmu un stiprinot sabiedrības iesaisti.
5. Izglītojošā funkcija – sabiedrībai, īpaši jaunatnei, tiks nodrošināta mūsdienīga un vizuāli pievilcīga piekļuve informācijai par pils vēsturi, izmantojot virtuālās vizualizācijas, projekcijas un digitālos risinājumus.

Šie pasākumi veicinās Lielvārdes pilsdrupu atpazīstamību reģionālā, nacionālā un starptautiskā līmenī, padarot tās par kultūras un tūrisma atslēgas punktu Daugavas labajā krastā.

Objekts atšķirsies no citu, līdzīgu kultūras mantojumu izmantošanas ar virtuālo informāciju, projekcijām un vizualizāciju IT un vidē, jaunu risinājumu kultūrvēsturiskā pieminekļa konservācijas metodoloģijā (Pils horizontālās virsmas paredzēts saudzīgi nostiprināt un pārklāt ar arheoloģiskajiem objektiem paredzētu armētu hidrofobu javu, kas aizsargātu pils mūrus no turpmākas degradācijas, nekaitējot tās autentiskajam vizuālajam tēlam, platforma) un jauniem risinājumiem vides pieejamības nodrošināšanai, kas draudzīgi arī kultūrvēsturiskajiem pieminekļiem.

**4.1. Darbības laika grafiks**

|  |  |  |  |
| --- | --- | --- | --- |
| **Aktivitātes** | **Termiņi** | **Termiņi** | **Termiņi** |
| **Projektēšana** |  | **2025.gada oktobris – 2026.gada aprīlis** |  |
| **Būvdarbi** |  |  | **2026.gada maijs – 2027.gada aprīlis** |
| **Komunikācijas un publicitātes pasākumi** |  | **2025.gada oktobris - 2029.gada decembris** | |
| **Sabiedrības iesaiste** | **2023.gads – 2029.gads** | | |
| **Sagaidāmo rezultātu uzskaite un sasniegšana** | **2025.gads – 2029.gads** | | |

**4.2. Riska faktoru analīze**

Lielvārdes pilsdrupu atjaunošanas un labiekārtošanas projekta īstenošana ir saistīta ar vairākiem potenciāliem riskiem, kas var ietekmēt mērķu sasniegšanu, objektu saglabāšanu un kultūras, tūrisma un sabiedrības iesaistes attīstību. Lai nodrošinātu projekta ilgtspēju un efektivitāti, nepieciešams savlaicīgi identificēt un pārvaldīt šos riskus:

#### 1) **Finansiālie riski:**

* Nepietiekams vai novēlots finansējums var aizkavēt projekta posmu īstenošanu vai samazināt darbību apjomu;
* Izmaksu pieaugums būvniecības laikā var prasīt budžeta pārskatīšanu vai papildu līdzekļu piesaisti.

#### 2) **Administratīvie un saskaņošanas riski:**

* Projektu apstiprināšanas un iepirkumu procedūru kavēšanās;
* Nepietiekama koordinācija starp vairākām iesaistītajām pusēm projekta ietvaros.

3) **Vides un klimatiskie riski:**

* Ķeguma HES ūdenslīmeņa svārstības un Daugavas krasta erozija var apdraudēt pilsdrupu un pilskalna stabilitāti nākotnē;
* Klimata pārmaiņas – intensīvāki nokrišņi, sasalšanas - atkušņa cikli – var paātrināt mūru degradāciju.

#### 4) **Kultūrvēsturiskā mantojuma saglabāšanas riski:**

* Neprecīza vai nepiemērota tehnoloģiju pielietošana var radīt neatgriezeniskus bojājumus mantojumam;

#### Pārlieku intensīva restaurācija vai pārveidošana var mazināt vietas vēsturisko noskaņu un autentisko raksturu.

#### 5) **Sabiedriskās intereses un iesaistes riski:**

* Ja netiek nodrošināta pietiekama komunikācija un sabiedrības līdzdalība, var samazināties iedzīvotāju atbalsts un interese par pilsdrupu atjaunošanas nepieciešamību;

#### Ja kultūras un tūrisma piedāvājums nebūs pielāgots dažādu auditoriju interesēm un vajadzībām, tas var negatīvi ietekmēt pilsdrupu apmeklētību.

#### 6) **Drošības riski:**

* Pilsdrupu infrastruktūras (kāpņu, celiņu, apgaismojuma) nepilnības var radīt apmeklētāju traumēšanās risku;
* Nepietiekama video novērošana un objekta pārraudzība var veicināt vandālismu un bojājumus.

#### 7) **Ilgtspējas riski:**

* Ja netiks izveidots skaidrs apsaimniekošanas un uzturēšanas modelis, objekts pēc projekta īstenošanas var tikt pakļauts degradācijai;
* Infrastruktūras uzturēšanas izmaksas var pārsniegt plānoto budžetu, ja netiek nodrošināta regulāra resursu plānošana.

**4.3. Ieguldījumi**

Lielvārdes pilsdrupu atjaunošanas un teritorijas labiekārtošanas projekts sniedz daudzpusīgu ieguldījumu kultūras mantojuma saglabāšanā, sabiedrības izglītošanā un vietējās kopienas attīstībā, vienlaikus veicinot tūrisma un kultūras pieejamību reģionālā un nacionālā mērogā.

**1) Kultūrvēsturiskā mantojuma saglabāšana**  
Projekts nodrošina pilsdrupu – valsts nozīmes arheoloģiskā pieminekļa – aizsardzību un konservāciju, saglabājot tās autentisko veidolu un strukturālo stabilitāti. Tiek stiprināts arī Lielvārdes identitātes pamats, kas balstās uz seno lībiešu apmetņu, Livonijas laika cietokšņa, kā arī A. Pumpura un eposa “Lāčplēša” simboliskā mantojuma saglabāšanu.

**2) Vēsturisko liecību aktualizēšana**  
Virtuālā vizualizācija un uzskates materiāli un digitālie risinājumi ļaus apmeklētājiem iepazīt Lielvārdes pils vēsturisko attīstību – no lībiešu koka pils līdz viduslaiku mūra celtnei, līdz pat jaunākajai vēsturei, kad pilsdrupas kļuva par nacionālās atmodas simbolu. Šī pieeja ļaus saglabāt un nodot vēsturiskās zināšanas nākamajām paaudzēm.

**3) Kultūras un radošo norišu platforma**  
Atjaunotā pilsdrupu vide kļūs par daudzfunkcionālu kultūras norises vietu, stiprinot sabiedrības emocionālo saikni ar vietu un veicinot radošo izpausmi.

**4) Izglītojošā funkcija**  
Pilsdrupas kalpos kā kultūrizglītojošs objekts, īpaši skolēniem un jauniešiem, piedāvājot saistošus un mūsdienīgus izziņas rīkus – projekcijas, interaktīvus stendus un vēstures vizualizācijas, kas padara apgūstamo saturu pieejamu un dzīvu.

**5) Vides pieejamība un sociālā iekļaušana**  
Tiks nodrošināta fiziska piekļuve visiem iedzīvotājiem – cilvēkiem ar kustību traucējumiem, senioriem, ģimenēm ar bērniem – izbūvējot atbilstošus celiņus, platformas un infrastruktūru. Projekts veicina iekļaujošu kultūrvidi, kurā ikviens var pilnvērtīgi piedalīties.

**6) Tūrisma attīstība**  
Pilsdrupas kļūs par vienu no Lielvārdes tūrisma piesaistes centriem, kas piedāvā unikālu kultūras, dabas un vēstures pieredzi. Jaunas skatu vietas, informatīvi risinājumi un labiekārtota vide palielinās apmeklētāju plūsmu un atbalstīs vietējo uzņēmējdarbību.

**7) Ainavas kvalitātes uzlabošana un ilgtspēja**  
Sakārtotā un estētiski pievilcīgā vide nodrošinās pilsdrupu ilgtspēju gan vizuālā, gan funkcionālā līmenī. Tiks ievēroti aizsargājamo dendroloģisko stādījumu apsaimniekošanas nosacījumi, vienlaikus uzlabojot ainavas pieejamību un drošību.

**4.4. Projektēšanas izmaksas**

Saskaņā ar metu konkursa nosacījumiem metu konkursa uzvarētāju uzaicina uz publisko iepirkumu – sarunu procedūru. Plānotā līgumcena – 40 000 EUR (bez PVN).

# 5. Galvenās mērķa grupas

Lielvārdes pilsdrupu un to apkārtnes attīstības koncepcija paredz mērķtiecīgu un iekļaujošu pieeju dažādu sabiedrības grupu uzrunāšanai. Piedāvājuma veidošanā īpaši tiek ņemtas vērā gan kultūrvēstures un tūrisma intereses, gan izglītojošais potenciāls, gan sociālās pieejamības jautājumi. Paredzēts izstrādāt un pielāgot saturu, vides risinājumus un pasākumu formātus šādām galvenajām mērķa grupām:

**1) Skolēnu un jauniešu grupas**

Lielvārdes pilsdrupas kalpos kā izglītojoša vide, kur skolēni no dažādiem Latvijas reģioniem varēs iepazīt viduslaiku arhitektūru, vēstures procesus un latviešu kultūras stāstus, īpaši akcentējot A. Pumpura eposa “Lāčplēša” tematiku.

Ieguvumi šai grupai:

– tematiski ekskursiju maršruti,

– interaktīvi mācību materiāli,

– digitālās vizualizācijas un spēles,

– radošās darbnīcas vēstures kontekstā.

**2) Vietējie un ārvalstu individuālie tūristi**

Apmeklētāji, kas ierodas paši vai ar ģimeni, veido būtisku daļu no pilsdrupu plānotās apmeklētības. Viņu vajadzības tiek ņemtas vērā, izstrādājot pieejamu, brīvi uztveramu un estētiski baudāmu kultūras telpu.

Piedāvājums šai grupai:

– brīvpieejas informācijas stendi,

– audiogidi latviešu un angļu valodās,

– ainaviskas pastaigu takas un skatu punkti,

– iespēja apmeklēt tematiskus pasākumus.

**3) Tūristu grupas (Latvijas un ārvalstu)**

Organizētie tūrisma operatori, ekskursiju vadītāji un grupu apkalpotāji meklē vietas ar augstu interpretatīvo un vizuālo vērtību. Lielvārdes pilsdrupas šajā ziņā piedāvā unikālu stāstu un Daugavas panorāmu.

Pakalpojumu iespējas:

– iepriekš saskaņotas grupu ekskursijas gida pavadībā,

– tūristu autobusu piekļuves un stāvvietu nodrošinājums,

– iespēja kombinēt apmeklējumu ar A. Pumpura muzeju un citām Lielvārdes vietām,

– tematiskās ekskursijas.

**4) Radošo industriju pārstāvji**

Pilsdrupas piedāvā iespēju videi un laikam piesātinātam radošajam darbam – foto sesijām, mākslinieku plenēriem, performancēm un scenogrāfijas izmantošanai.

Piedāvājums šai grupai:

– vide ar izteiktu vizuālu un simbolisku raksturu,

– sadarbība pasākumu veidošanā,

– telpas un teritorijas pieejamība radošiem projektiem,

– iespēja piedalīties vietas interpretācijā un stāsta veidošanā.

**5) Mūzikas un mākslas profesionāļi**

Pilsdrupu akustiskā vide un estētiskā ainava ļauj īstenot koncertus, vizuālās mākslas instalācijas un kultūras programmas.

Praktiskie ieguvumi:

– iespēja veidot performances brīvā dabā,

– īpaši pielāgota platforma pasākumu norisei,

– pilsdrupu izgaismojums vakara notikumiem,

– sadarbības formāti ar reģionālajām un valsts kultūras institūcijām.

**6) Pašvaldības, pilsētas un novada oficiālie viesi**

Lielvārdes pilsdrupas kā reprezentatīva un simboliski nozīmīga vieta tiks izmantota arī diplomātisko, kultūras un sadarbības delegāciju uzņemšanā.

Risinājumi šai grupai:

– īpaši pielāgota pasākumu programma,

– informatīvi materiāli un gida pakalpojumi,

– iespēja prezentēt vietējo kultūras mantojumu starptautiskā mērogā.

**7) Mazaizsargātās sabiedrības grupas**

Tiek īpaši plānotas ekskursijas un apmeklējuma iespējas ģimenēm ar bērniem, senioriem, personām ar invaliditāti, politiski represētajiem, trūcīgajiem, audžuģimenēm, kā arī Černobiļas AES seku likvidētājiem.

Atbalsta pasākumi:

– pielāgota infrastruktūra – ratiņkrēsliem piemēroti celiņi un pacēlumi,

– bezmaksas vai atviegloti pakalpojumi,

– izzinoši, emocionāli saistoši stāsti un programma,

– sadarbība ar sociālajiem dienestiem, nevalstiskajām organizācijām un kopienu centriem.

# 6. Ilgtspējīgas darbības nodrošināšana

# Lielvārdes pilsdrupu attīstības pamatā ir ilgtspējīga un atbildīga pārvaldība, kas nodrošina gan kultūras mantojuma saglabāšanu, gan regulāru pieejamību sabiedrībai. Ilgtspējīgas darbības princips balstās uz līdzsvaru starp kultūras, sociālajām, vides un ekonomiskajām vajadzībām. Projekta īstenošana veicina ne vien fizisku uzlabojumu pilsdrupās, bet arī spēcina vietējo identitāti un sniedz izglītojošu vēstījumu par atbildīgu rīcību vidē.

**1) Finansiālā ilgtspēja**

Projekta ilgtspēju veicina objekta iekļaušana pašvaldības kultūras piedāvājumā, kā arī tā integrācija tūrisma maršrutos reģionālā un valsts mērogā. Plānots, ka objekta uzturēšanu ilgtermiņā nodrošinās kombinēti finansējuma avoti:

* pašvaldības budžets,
* ieņēmumi no pasākumiem, suvenīriem, gidu pakalpojumiem,
* ziedojumi un mērķprojekti ,
* iespējamas sadarbības iniciatīvas ar privāto sektoru.
* u.c.

Plānotie darbības izdevumi ietver:

* pilsdrupu un apkārtnes apsaimniekošanu (t.sk. sezonālas uzturēšanas izmaksas),
* labiekārtojuma uzturēšanu un atjaunošanu,
* elektroenerģijas patēriņu (apgaismojums, projekciju tehnika),
* videonovērošanas pakalpojumu izmaksas,
* darbinieku atalgojumu un ar to saistītās sociālās garantijas,
* kultūras pasākumu organizēšanas izdevumus,
* informatīvo materiālu (bukletu, norāžu, afišu, karšu) izgatavošanu un izplatīšanu,
* sabiedrisko attiecību un informācijas izplatīšanas izdevumus (mediji, sociālie tīkli u.c.).

**2) Zaļā pārvaldība un videi draudzīga pieeja**

Projekts īsteno zaļā publiskā iepirkuma principus, īpaši būvniecības un uzturēšanas procesos – tiek izvēlēti ilgtspējīgi, pārstrādājami vai atkārtoti izmantojami materiāli, kā arī risinājumi ar zemu ekoloģisko nospiedumu.

Tiek paredzēts:

* izmantot energoefektīvus gaismekļus pilsdrupu izgaismošanai,
* izvēlēties dabai draudzīgus segumus pastaigu takām (piemēram, šķembas, grants, granīts),
* veicināt atkritumu samazināšanu pasākumos, ieviešot šķirošanas iespējas,
* izmantot atkārtoti izmantojamas konstrukcijas kultūras pasākumos (piemēram, skatuves vai sēdvietu risinājumus),
* nodrošināt sabiedrībai skaidru informāciju par zaļajiem principiem, tādējādi veidojot vides apziņu un izglītojot jauniešus par ilgtspējīgu attīstību.

**3) Sabiedrības līdzdalība un kopiena**

Lielvārdes pilsdrupu nākotne balstās arī uz vietējās kopienas iesaisti un rūpēm par kultūras mantojumu.

Tiek plānots:

* piesaistīt brīvprātīgos atbalstam pasākumu rīkošanā un vietas uzturēšanā,
* izveidot sadarbību ar skolām un jauniešu organizācijām, sniedzot iespēju piedalīties pilsdrupu stāsta veidošanā un prezentācijā,
* stiprināt saikni ar vietējiem uzņēmējiem, kas sniedz pakalpojumus pilsdrupu apmeklētājiem.

Šāda pieeja nodrošina gan vietas ilgtspēju praktiskā nozīmē, gan arī kopienas piederības un atbildības sajūtas stiprināšanu.

7. Sagaidāmie attīstības koncepcijas īstenošanas ieguvumi un rezultāti

Lielvārdes pilsdrupu attīstības koncepcijas īstenošana sniegs ilgtermiņa ieguvumus vairākās jomās – kultūrā, sabiedrībā, ekonomikā, vidē un izglītībā. Tā veicinās ne tikai kultūras mantojuma saglabāšanu, bet arī daudzfunkcionālas publiskās telpas attīstību, kurā sabiedrība var izpausties, mācīties un pilnvērtīgi piedalīties kopienas dzīvē.

#### **1)** **Iedzīvotāju iesaiste un sociālā integrācija**

#### Sakārtota un funkcionāla publiskā vide pilsdrupu apkārtnē kalpos kā tikšanās un sadarbības vieta dažādām sabiedrības grupām. Tā veicinās savstarpējo cieņu, komunikāciju un piederības sajūtu vietai, sniedzot iespējas brīvā laika pavadīšanai, līdzdalībai pasākumos un kopienas stiprināšanai.

#### **2)** **Estētiska vide un kultūras bagātinājums**

Pārdomāti arhitektūras un dizaina risinājumi piešķirs pilsdrupām jaunu estētisko kvalitāti, vienlaikus saglabājot to autentisko raksturu. Atjaunotā vide kļūs par mākslas un kultūras izpausmju vietu – koncertiem, vides teātrim, izstādēm un radošajām darbnīcām, sniedzot emocionālu un intelektuālu pieredzi visiem apmeklētājiem.

#### **3)** **Tūrisma attīstība un vietējās ekonomikas veicināšana**

Pilsdrupu pievilcība, jaunas skatu vietas un kvalitatīva infrastruktūra veicinās tūristu interesi. Palielināta apmeklētība sniegs ieguvumus vietējiem uzņēmējiem – ēdināšanas pakalpojumu sniedzējiem, amatniekiem, tūrisma gidiem, radot jaunas iespējas ekonomiskajai attīstībai.

#### **4)** **Vides ilgtspēja un droša infrastruktūra**

Teritorijas labiekārtošanā tiks ievēroti vides aizsardzības un ainavas saglabāšanas principi, vienlaikus uzlabojot gājēju un velobraucēju drošību. Ilgtspējīgi segumu risinājumi, apzaļumošana un ainavas kopšana nostiprinās novada ekosistēmu un uzlabos vizuālo tēlu.

**5)** **Pieejamība visiem sabiedrības locekļiem**

#### Visi labiekārtojuma risinājumi tiks veidoti, nodrošinot piekļuvi cilvēkiem ar kustību traucējumiem, senioriem, ģimenēm ar bērniem. Celiņu izlīdzināšana, slīpumu pielāgošana un barjeru novēršana ļaus ikvienam baudīt šo kultūrvēsturisko vidi.

#### **6)** **Tehnoloģiskā inovācija**

#### Digitālie risinājumi – virtuālā pils vizualizācija, projekcijas, digitālie ceļveži un audiogidi – piesaistīs bērnus, jauniešus un tehnoloģiski aktīvus apmeklētājus. Tā veicinās izglītojošu interesi un padarīs vēsturi mūsdienīgi uztveramu.

#### **7)** **Sabiedrības izglītošana par vēsturi un kultūru**

Pilsdrupas kļūs par platformu, kur iepazīt gan **vietējo vēsturi un arheoloģiju**, gan **nacionāli nozīmīgus simbolus** – Lāčplēsi, A. Pumpuru, Atmodas vēstījumus. Tas stiprinās sabiedrības vēsturisko izpratni un identitāti.

#### **8)** **Dzīves kvalitātes uzlabošana**

Sakārtota vide rosina piederības sajūtu, radošumu un iekšēju līdzsvaru. Iedzīvotājiem būs pieejama kvalitatīva brīvā laika pavadīšanas vide – ar iespējām būt kopā, iedvesmoties, radoši izpausties un piedalīties kultūras norisēs savā novadā.

#### **9)** **Datu ieguve un monitorings**

Plānots uzstādīt **apmeklētāju skaitītāju,** kas fiksēs Lielvārdes parka un pilsdrupu apmeklējuma intensitāti. Šie dati ļaus pašvaldībai analizēt interesentu plūsmas, plānot infrastruktūras attīstību un pielāgot kultūras programmas. Līdz šim uzskaiti veica A. Pumpura muzejs, reģistrējot apmeklētājus, kas paralēli iepazina arī pilsdrupas un parka teritoriju.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr.p.k. | Plānotie rezultāti | 2024 | 2025 | 2026 | 2027 | 2028 | 2029 | Finanšu avoti |
| 1. | Apmeklētāju skaits | 11 300 | 11 400 | 11 500 | 15 00 | 20 000 | 33000 | ERAF, valsts, pašvaldība |
| 2. | Atbalstīto kultūras un tūrisma  objektu skaits | 0 |  | 0 | 0 | 1 | 0 | ERAF, valsts, pašvaldība |

# 8. Publicitātes, komunikācijas pasākumi, sabiedrības iesaiste

**Efektīva sabiedrības līdzdalība un komunikācija** ir viena no Lielvārdes pilsdrupu attīstības koncepcijas (2025–2029) būtiskajām sastāvdaļām. Tā nodrošina vietējās kopienas uzticēšanos, interesi un aktīvu iesaisti vēstures un kultūras mantojuma saglabāšanā un attīstībā. Sabiedrība tiek uzrunāta gan projekta plānošanas un īstenošanas posmā, gan regulāri informēta par pieejamajiem pakalpojumiem, pasākumiem un attīstības rezultātiem.

#### **1) Sabiedrības iesaiste projekta izstrādes gaitā**

Sabiedrības līdzdalība tika īstenota meta konkursa izsludināšanas, vērtēšanas un būvniecības ieceres dokumentācijas izstrādes laikā. Tika organizētas iedzīvotāju tikšanās, sniegti priekšlikumi par teritorijas labiekārtošanu un kultūras funkciju integrāciju. Sabiedrības ieteikumi ir integrēti projektēšanas risinājumos.

#### **2) Informācijas pieejamība un komunikācijas kanāli**

Projektā tiks izmantoti vairāki informācijas izplatīšanas un iesaistes kanāli:

* **Oficiālā tīmekļa vietne**  
  Ogres novada pašvaldības mājaslapā tiks izvietota aktuāla informācija par projekta mērķiem, gaitu, rezultātiem un pilsdrupu pieejamību. Tiks uzsvērts, ka projekts tiek īstenots ar Eiropas Savienības līdzfinansējumu.
* **Sociālie tīkli**  
  Informācija par Lielvārdes pilsdrupām, to aktualitātēm un pasākumiem tiks regulāri publicēta Ogres novada pašvaldības sociālajās platformās – Facebook, Instagram u.c. Plānota sadarbība ar nozaru kontiem valsts un reģionālā līmenī informācijas aprites uzlabošanai.
* **Vizuālā informācija publiskajā telpā**  
  Lielvārdes pilsdrupu teritorijā tiks uzstādīts informatīvs stends ar skaidrojumu par projekta norisi, partneriem un līdzfinansētāju – Eiropas Savienību.
* **Mediji**  
  Tiks nodrošināta regulāra informācija Ogres novada laikrakstā **“Savietis”,** kā arī reģionālajos un nacionālajos plašsaziņas līdzekļos – gan drukātajos, gan digitālajos (TV, radio, interneta portāli).

#### **3) Projekta atbilstība Jaunā Eiropas “Bauhaus” principiem**

Projekts tiek īstenots atbilstoši Jaunā Eiropas “Bauhaus” (New European Bauhaus) principiem – **ilgtspējība, estētika** un **iekļaušana** –, veicinot sabalansētu attīstību.

* **Ilgtspējība**  
  Projekta aktivitātes vērstas uz vides noslodzes samazināšanu un resursu efektīvu izmantošanu. Tiek piemērots zaļais publiskais iepirkums*,* izmantoti videi draudzīgi materiāli, ieviesti dabas vērtības saudzējoši risinājumi. Sabiedrība tiek izglītota par atkritumu samazināšanu, otrreizēju izmantošanu un vides draudzīgu rīcību. Projekts ir draudzīgs bioloģiskās daudzveidības veicināšanai. Apgaismojums draudzīgs dzīvniekiem (piemēram, sikspārņiem, kukaiņiem, putniem utml.)
* **Estētika**  
  Projekts uzlabo telpisko kvalitāti, piešķirot pilsdrupām estētisku, harmonisku un laikmetīgu veidolu, kas vienlaikus respektē vēsturisko kontekstu. Ar mākslas un dizaina palīdzību veicināta kultūrtelpas pieredze, vietas identitāte un piederības sajūta. Telpa kļūs par vietu ne tikai funkcijai, bet arī kultūras izpausmei un estētiskai pieredzei.
* **Iekļaušana**  
  Tiek nodrošināta fiziska un ekonomiska pieejamība visām sabiedrības grupām – tostarp senioriem, cilvēkiem ar invaliditāti, trūcīgajiem un politiski represētajiem. Pasākumu telpa tiks veidota bez šķēršļiem, ar pieejamām cenām, brīvpieejas informāciju un iespēju dažādu sabiedrības slāņu līdzdalībai kultūras procesos. Projektā tiks veidoti saskarsmes punkti un kopīgas pieredzes telpas, kas sekmē kopienas saliedētību un solidaritāti.

**9. Izmantotā literatūra**

**–** Tematiskais plānojums „Lielvārdes pilsētas Lāčplēša apkaimes attīstības un apsaimniekošanas plāns”, t.s.k. „Dabas pieminekļa aizsargājamo dendroloģisko stādījumu „Lielvārdes parks” rekonstrukcijas projekts Lāčplēša apkaimes kontekstā” (“Labie koki” 2018. – 2019.g.);

* Rīgas Tehniskās universitātes Pilsētvides plānošanas un arhitektūras fakultātes studentu studiju kursa „Reģionālā ainavu arhitektūra” darbi;
* Nacionālās kultūras mantojuma pārvaldes 2023.gada 2.oktobra vēstule Nr.05-01/7788
* “Lielvārdes parka un apkaimes labiekārtošana” metu konkursa priekšlikums”- 2024.g.
* Latvijas pilskalni. Httpls://www.latvijas-pilskalni.lv/lielvardes-dievukalns/
* Zudusī Latvija. <https://zudusilatvija.lv/lv/objects/search/cc3437d897e09fd35d34bf8d4ea210/>
* Mets “Lielvārdes parka un tā apkaimes labiekārtošana”